title: Casas del Puent
text: As Casas del Puent (en aragonés moderno Casas d'o Puent) estioron a seu d'o Concello municipal de Zaragoza dende a Edat Meya dica primers d'o sieglo XX, situada entre a Loncha y o Puent de Piedra, d'o qual prenió o suyo nombre.
  
  Historia 
  O nombre "Casa del puent" ye quaternato dende 1293, y la Puerta de l'Ánchel se clamaba "Puerta del Puent" dica 1493, quan posoron a imachen de l'ánchel custodio. A ilesia que i heba se clamaba Sant Chuan d'o Puent. 
  A metat d'o sieglo XVI se decidió de fer en un costau a Loncha d'a ciudat, conservada dica hue.
  Se cremó en os bombardeyos de 1809 mientres os Setios de Zaragoza.
  En 1850 se fació una profunda renovación.
  A primers d'o sieglo XX o Concello municipal marchó enta un edificio d'a plaza de Santo Domingo, y se mandó d'espaldar istas Casas del Puent.
  
  Descripción 
  As Casas del Puent yera un edificio que teneba una superficie per planta de 150 pietz de longaria per 100 pietz d'amplaria. I heba tres plantas y teneba dos accesos: un per a Plaza d'a Seu y unatro per a Loncha.
  
  A frontera prencipal a la Plaza d'a Seu teneba quatro puertas. A puerta prencipal teneba 15 pietz d'altaria y 9 pietz d'amplaria y yera decorada per dos columnas doricas de marbre negro. Las atras tres puertas daban acceso a las usinas de "aferición", de "replega" y de "imposaus".
  
  A frontera d'a Plaza d'a Seu teneba quatro balcons per cada planta mientres que la frontera que miraba a Ebro teneba nueu per planta.
  
  O piso prencipal teneba dos salas: una de 48 pietz per 24 pietz pa sesions particulars y unatra de 60 pietz per 27 pietz pa sesions publicas an se feban as reunions d'o Capitol y Concello, asambleyas que gobernoron a ciudat dica os Decretos de Nueva Planta de 1707.
  
  Referencias 
  
  Edificios de Zaragoza
  Historia de Zaragoza
  Edificios desapareixius de Zaragoza